GiliGold/VAD_KnessetCorpus huggingface dataset:
<חיים ביבס: מי שלא או שהיה בצד השני, השאירו לו את האיחוד ועל הדרך התחילו לבטל את האיחודים ואז הגיעו למצב שנשארו איחודים רק ערבים ורק יהודים שלא היה להם מה שנקרא קשר לממלכה.
<חיים ביבס: ככה איחדו את הרשויות במדינת ישראל.
<חיים ביבס: אמר פורז, מה אכפת לי?
<חיים ביבס: ראשי רשויות שלי הם ראשי רשויות של הליכוד.
<חיים ביבס: מה אכפת לי שיאחדו אותן?
<חיים ביבס: ככה זה היה בצורה מאוד ברורה.
<חיים ביבס: אף אחד לא בא עם מסמך.
<חיים ביבס: גם היום, עם כל הכבוד למשרד הפנים, משרד הפנים הקים ועדות גיאוגרפיות.
<חיים ביבס: ועדות גיאוגרפיות, דרך אגב, אני מסכים שכן תהיה חשיבה מחדש על חלוקת הכנסות, כן תהיה תפיסה מה שנקרא שבאה ואומרת, רשות מקומית במקום מסוים צריכה להתחלק.
<חיים ביבס: לא יכול להיות מצב שבסיסי צה"ל משלמים רק לראש פינה ולא לחצור.
<חיים ביבס: צריך לעשות את החשיבה ולראות בדיוק איך עושים את זה.
<חיים ביבס: לא יכול להיות מצב שבו כולם מקבלים.
<חיים ביבס: יש מועצה אזורית שנקראת תפן, שדרך אגב אם אתה שואל אותי, היה צריך לפרק אותה מזמן, לקחת ולחלק אותה בין כל מי שנמצא שם, גם יהודים וגם ערבים, לחלק את זה ביניהם.
<חיים ביבס: תעשה מנהלת.
<חיים ביבס: אין בעיה, תעשה מנהלת תעסוקה ותחלק את כל הארנונה ביניהם באופן יחסי לפי תושב, לא לפי שום דבר אחר ואז אוטומטית אתה מייצר משהו שאפשר להגן עליו בבית משפט.
<חיים ביבס: על אותו עיקרון לוקחים דברים ומנסים לייצר בכוח.
<חיים ביבס: כשאני מסתכל על אלקנה ואורנית, מה הקשר בין תושבי אורנית לבין תושבי אלקנה?
<חיים ביבס: בוא תסביר לי.
<חיים ביבס: אדוני היושב ראש, אני אקח אותך לסיור.
<חיים ביבס: זו אוכלוסייה דתית לאומית שבאה למקום אחד.
<חיים ביבס: זו אוכלוסייה חילונית שגרה - - -
דוד אמסלם: הייתי שם, הכול בסדר.
<חיים ביבס: אין קשר בין אחד לשני.
<חיים ביבס: לבוא ולייצר בכוח?
<חיים ביבס: אני אומר לך שאפילו במודיעין מכבים רעות, למרות הכביש שמבדיל, למרות הכול, בסוף המדינה, לא יעזור שום דבר, היא נכשלה כישלון חרוץ, למה?
<חיים ביבס: אם אני צריך להביא על חשבון מודיעין כעיר צעירה ופיתוח, להעביר את המשאבים כדי לייצר את האיחוד הזה.
<חיים ביבס: המשמעות זה כישלון.
<חיים ביבס: זה אומר שהמדינה לא באמת באה לפתור את הבעיה שלנו.
<חיים ביבס: היא באה לפתור את הבעיה שלה ויש פה איזשהו משהו שמוכרים לכולם.
<חיים ביבס: תיסע בעולם.
<חיים ביבס: קח דוגמא הכי חמה, קטלוניה.
<חיים ביבס: כולם מתעסקים שם.
<חיים ביבס: יש שם 746 רשויות מקומיות על 7.5 מיליון תושבים.
<חיים ביבס: בצרפת יש לך למעלה מ-5,000 רשויות מקומיות.
<חיים ביבס: הם מבינים שבסוף אי אפשר מה שנקרא לייצר את הייצור כלאיים הזה, לתת לכל אחד להתנהל.
<חיים ביבס: הבעיה, שבסוף המדינה, כשהיא מביאה מענקים, אז היא צריכה לחלק לכולם, גם לאלה שגרים בפריפריה והם בסוציו אקונומי 8 שהם לא מסוגלים לנהל את עצמם, שהם לא יהיו שם מחר אם לא יתנו להם.
<חיים ביבס: זה כן צריך לעשות.
<חיים ביבס: צריך לבוא ולייצר חיבורים על דברים שהם עושים אותם, דרך אגב, באשכולות, נושא של האשפה, שמי שרוצה לעשות אשפה משותפת.
<חיים ביבס: קח את תאגידי המים.
<חיים ביבס: תאגידי מים, אתה מכיר את זה, אחת הרעות החולות של מדינת ישראל.
<חיים ביבס: קח את מעלות ושלומי שלכאורה זה הכי קל בעולם.
<חיים ביבס: קח את כל אזור, תאחד אותו.
<חיים ביבס: מה הבעיה?
<חיים ביבס: אלא זה לא עובד.
<חיים ביבס: זה לא מסתדר.
<חיים ביבס: קח מקומות אחרים.
<חיים ביבס: בסוף אנחנו מגיעים למצב שאיחוד רשויות כבר נכשל כישלון חרוץ ואנחנו כדי לשכנע אותנו, צריך לבוא עם תוכנית קצת יותר מקצועית מאשר אמירה, נבואה שאין בה שום דבר.
<חיים ביבס: הדבר השני, שאין איזון בין הרשויות, ודיברתי על זה.
<חיים ביבס: בסוף לייצר בהכרח שלטון מקומי של רשויות יהודיות, שלטון מקומי של רשויות ערביות.
<חיים ביבס: אחר כך זה התחיל להתפצל, החרדיות לבד, זה לבד.
<חיים ביבס: היום אנחנו יודעים לאחד ולתת מה שנקרא את המענה מלא.
<חיים ביבס: משרד האוצר ספר את השלטון המקומי רק כאשר עמדו ראש עיריית תל אביב וחיפה וירושלים ומודיעין והמגזר הערבי וכל הרשויות ביחד, הביא.
<חיים ביבס: בפעם הקודמת שלא עמדו ביחד, לא נתן אפילו שקל אחד והגענו לתוספות של מיליארד שקל בזכות האחדות וגם משרד הפנים הבין בקדנציה הזאת שביחד אנחנו מסוגלים מה שנקרא להביא יותר.
<חיים ביבס: כדי לאחד רשויות צריך לייצר יחסים אחרים בתוך הרשויות עצמן ולייצר תקציבים של מיליארדים.
<חיים ביבס: האם אריאל יוצר, אתם מסוגלים לבוא, לשים פה את המספר האמיתי או רק לדבר כי זה מייצר לכם כותרת?
<חיים ביבס: תודה רבה לכולם.
<חיים ביבס: אדוני היושב ראש, אני יכול להגיד לך כי אני ציינתי את אלקנה ואורנית, אבל כוכב יאיר יחד עם צור יצחק זו הבדיחה הכי גדולה.
<חיים ביבס: הקימו את צור יצחק בתוך המועצה האזורית דרום השרון.
<חיים ביבס: שתו מה שנקרא את כל המשאבים, כל הפיתוח, את הכול.
<חיים ביבס: עכשיו רוצים לתת אותה כאשר בעצם מגיע שלב שיש חוסר איזון בתוך המועצה האזורית.
<חיים ביבס: בבחירות רוצים לזרוק את זה על כוכב יאיר כדי שהוא ייקח אותם, יסחוב על הגב שלו את כל ההוצאות.
<חיים ביבס: דרך אגב, לא ראיתי צ'ק של 100 מיליון שקל שכבר נשתה משם, שחוזר מהאוצר, אלא רוצים לאחד כי כבר זה לא נוח למועצה האזורית דרום השרון, כי הם יכולים לנצח את הבחירות בטעות.
דוד אמסלם: אדוני, עמיר ריטוב, יושב ראש המועצות האזוריות.
<עמיר ריטוב: אני הגעתי לכאן היום כדי באמת להפגין את האחדות שקיימת בשלטון המקומי, כולנו ביחד מועצות מקומיות, מועצות אזוריות, פריפריה, ערבים, יהודים, חילוניים, דתיים.
<עמיר ריטוב: אנחנו בעצם היום באנו אליך, כבוד היו"ר, היום להגיד לך, אנחנו מבקשים לעשות פה איזשהו ברקס.
<עמיר ריטוב: לא יכול להיות שדבר שבנפשנו, איחוד רשויות, העתיד שלנו, של התושבים שלנו, נעשה מהלך בלעדינו.
<עמיר ריטוב: המהלך הזה צריך להיעשות ביחד איתנו כדי לנצל דברים שהם יכולים להיות טובים וחיוביים וכדי לבוא ולהגיד על דברים שהם לא הגיוניים, שאנחנו לא מוכנים.
<עמיר ריטוב: אנחנו חושבים שאם אנחנו מסתכלים אחורנית, אז איחוד הרשויות בסך הכול הכללי כמו שאמר חיים, בגדול נכשל.
<עמיר ריטוב: חיים דיבר על מודיעין מכבים רעות.
<עמיר ריטוב: יש לי שכן שהוא נמצא פה בקהל, מקדימה צורן.
<עמיר ריטוב: אני כל היום שומע אותו בוכה.
<עמיר ריטוב: ראש המועצה של קדימה צורן, מהרגע שהוא קם בבוקר, הוא בוכה.
<עמיר ריטוב: האיחוד, הרגו אותו.
<עמיר ריטוב: הוא לא מסוגל.
<עמיר ריטוב: אין כאלה הצלחות שבאים ואומרים, בואו תראו איזה יופי, איך איחדנו, ותראו, כל התושבים פה מרוצים, הרשויות מרוצות וכו'.
<עמיר ריטוב: אנחנו גם מדברים על זה שמשרד הפנים בתכל'ס אולי נתן איזשהו סל הטבות רגעי כזה, תוכנית מתאר נממן לכם, משהו כזה, אבל אחרי זה להרבה שנים יש תשלום על כל ראשי המועצה לשעבר, אתה יודע, הפנסיה התקציבית, כל אלה.
<עמיר ריטוב: יש הרבה מאוד הוצאות גדולות שאף אחד כבר לא רואה אותן וזה כבר נופל על הרשות.
<עמיר ריטוב: יש מגמה חיובית שמוביל אותה המנכ"ל שיושב פה איתנו, של אשכולות.
<עמיר ריטוב: זה מה שקורה היום בעולם, בואו נעשה יתרון לגודל, בואו נעשה אשכולות וולונטריים, וזה קורה.
<עמיר ריטוב: זה לא שזה לא קורה.
<עמיר ריטוב: זה לא כאילו קורה שאנחנו עושים שיתופי פעולה בנושאים כמו פינוי אשפה, בנושאים רבים שיש להם היגיון והיתכנות של יתרון לגודל, וזה הכיוון, לעודד.
<עמיר ריטוב: אנחנו מבינים את היתרון בגודל, אבל בוולונטריות בלי כניסה להוצאות מיותרות וכו'.
<עמיר ריטוב: הדבר החשוב ביותר, כבוד היושב ראש, אני חייב לומר לך, זה לא הזמן.
<עמיר ריטוב: למעשה מה שקורה עכשיו, בעוד שנה בדיוק יש לנו בחירות לכל השלטון המקומי.
<עמיר ריטוב: דרך אגב, בפעם הראשונה בהיסטוריה שכל הבחירות בשלטון המקומי יהיו ביום אחד, מועצות אזוריות, מקומיות, עיריות, כולם ביום אחד ויום שבתון, לראשונה בהיסטוריה.
<עמיר ריטוב: מכיוון שאנחנו כבר נמצאים שנה לפני המועד, מה שקורה, שכל הבחירות זה על זה.
<עמיר ריטוב: כל הבחירות עכשיו בעצם יחולו ויסתובבו סביב הנושא הזה ולכן אין בכלל ספק שכל הרשויות יתחילו עכשיו עם יועצים.
<עמיר ריטוב: חלק כבר בתוך זה, חלק על זה, עם יועצי אסטרטגיה, לוביסטים, כלכלנים, מתכננים ומשפטנים.
<עמיר ריטוב: כולם הולכים להתפרנס מאיתנו בתקופה הזאת בהיסטריה גדולה סביב העניין הזה, לכן אני אומר, לא זה הזמן.
<עמיר ריטוב: יש פה שלטון מקומי שהיום כמו שאמר חיים, מאוחד.
<עמיר ריטוב: בואו שבו איתנו, בואו נתאם ביחד איך אנחנו הולכים למהלך הזה בצורה משכילה ולא כל יום ועדה גיאוגרפית בהתאם לפנייה שיש לו, כזאת או אחרת, מחליט מה שהוא רוצה ועושה מה שהוא רוצה.
דוד אמסלם: תודה רבה, עמיר.
דוד אמסלם: יובל ארד, בבקשה.
< יובל ארד: תודה.
< יובל ארד: אני חבר המועצה בכוכב יאיר צור יגאל.
< יובל ארד: רציתי להצטרף לדברים שאמר קודם ראש המועצה.
< יובל ארד: הנושא של האיחוד של כוכב יאיר צור יגאל נדון לא רק שלוש שנים, הוא נדון מ-2004.
< יובל ארד: למעשה ב-2004 נקבע בוועדת גבולות שדרום השרון תקים את היישוב ולא כוכב יאיר צור יגאל.
< יובל ארד: כבר אז אמר ראש המועצה, אי אפשר יהיה לאחד את היישוב בהמשך, כי יהיו פערים בין הקהילות, יהיו פערים בהשקעות ואל תחזרו אלינו בעתיד.
< יובל ארד: זה היה הסיכום ב-2004 בוועדת הגבולות.
< יובל ארד: ועדות הגבולות שהייתה ב-2015-2016 בסופו של דבר המליצה להשאיר את צור יצחק כחלק מדרום השרון.
< יובל ארד: ההמלצה המרכזית של ועדת הגבולות בסוף 2016 נשמטה ממנדט הוועדה הגיאוגרפית.
< יובל ארד: בעצם אם אתה מסתכל על הסעיף הראשון מתוך ששה עשר הסעיפים של הוועדה הגיאוגרפית, חמישה חודשים אחרי שסוכמה ועדת הגבולות ההמלצה המרכזית של ועדת הגבולות נשמטה.
< יובל ארד: איך זה קרה?
< יובל ארד: מה קרה באמצע?
דוד אמסלם: אני רוצה להציע משהו ברשותכם בדיון.
דוד אמסלם: תראו, יש פה הרבה ישובים ולכל אחד יש את הסיפור שלו, בפרטים שלו שאנחנו לא בקיאים בהם והם גם לא כל כך תורמים לדיון.
דוד אמסלם: לדעתי בוא תדבר על הסוגיות המרכזיות, העקרוניות לפחות כמו שדיבר עמיר.
דוד אמסלם: תגיד לי בתחושה שלך מה אתה מרגיש, למה אתה חושב שזה לא צריך להיות.
דוד אמסלם: עזוב את הפרטים עכשיו, ועדה כזאת, נשמט פרט כזה, אחר.
< יובל ארד: הסוגיה המרכזית, האיחוד הזה לא יכול להתקיים, פעם אחת, בגלל המרחק הפיזי הגדול בין היישובים, 2.5 קילומטר.
< יובל ארד: אין שום אפשרות לחבר, למעט מהכביש הראשי.
< יובל ארד: היום אם אתה רוצה לנסוע מכוכב יאיר לצור יצחק ב-15:30 אחרי הצהריים, זה חצי שעה.
דוד אמסלם: אתה אומר, אין רצף טריטוריאלי.
דוד אמסלם: יש פערים בתשתיות של בערך 50 מיליון שקל בצור יצחק.
דוד אמסלם: אתה אומר לי, תשמע, בעצם אמורים להעמיס עלינו איזה ישוב עני ואנחנו צריכים להביא את המקורות משלנו.
< יובל ארד: אין לנו את המקורות.
< יובל ארד: משרד הפנים יודע ואמרה נועה אתגר, נציגת מחוז מרכז, שני היישובים בשנה הראשונה יקרסו ולא יוכלו לתת שירות לתושב.
< יובל ארד: האיחוד הזה הוא חרב פיפיות על שני היישובים בעוד שהפתרון הנכון הוא או להשאיר את צור יצחק בתוך המועצה האזורית או להפריד אותו למועצה מקומית, כי יש היום במשרד הפנים אישור.
< יובל ארד: יש ועדה שעשתה עבודה.
< יובל ארד: ישובים מעל 5,000 תושבים יכולים להיות מועצה עצמאית.
< יובל ארד: צור יצחק היא 10,000 תושבים בעוד שלוש-ארבע שנים.
< יובל ארד: אין שום בעיה לעשות חלוקת הכנסות עם דרום השרון ושתהיה מועצה עצמאית.
דוד אמסלם: אתה אומר לי, תראה, זה שיש בעיה כלכלית זה סיפור אחד.
דוד אמסלם: לא בהכרח הפתרון הוא האיחוד.
דוד אמסלם: יכול להיות שנעשה איזושהי חשיבה מחוץ לקופסה כדי לייצר הכנסות משותפות וחלוקה כזאת כדי לפתור את העניין הכלכלי.
< יובל ארד: נכון.
< יובל ארד: הדבר האחרון שצריך לשים לב אליו, ברשותך, זה הנושא שאנחנו נמצאים כבר בתוך שנת בחירות ואי אפשר בהחלטות מנהליות להשפיע על תוצאות הבחירות.
דוד אמסלם: עבאס.
<עבאס תיתי: אני אחד האנשים שהייתי בנושא הזה בשנת 2003 עקב האיחוד שהיה בין דיר אל אסד ומג'ד אל-כרום.
<עבאס תיתי: אנחנו מקווים שלא יחזור ולא יהיה.
<עבאס תיתי: תחת כותרת הבראת כלכלת ישראל בזמנו, השר אברהם פורז עשו כל האיחודים האלה ולא למדו מה שצריך להיות שם.
<עבאס תיתי: באו ואיחדו אותנו ולאחר האיחוד השאירו חיילים פצועים בשטח.
<עבאס תיתי: הפקירו אותנו.
<עבאס תיתי: אף אחד לא עזר לנו.
<עבאס תיתי: הורידו מענקי איזון.
<עבאס תיתי: אנחנו התחלנו באמת לחפש איך אנחנו יכולים לשרת את התושבים.
<עבאס תיתי: היו לנו בעיות.
<עבאס תיתי: האנשים של מג'ד אל-כרום ושל - - -.
<עבאס תיתי: כמעט היה ריב.
<עבאס תיתי: יום יום הייתה שריפת רכבים.
<עבאס תיתי: שרפו את המועצה.
<עבאס תיתי: אפילו המועצה בתוך הכפר בענה.
<עבאס תיתי: לאחר שהכפר בענה היה מאוזן - - -
דוד אמסלם: אתה אומר, היה שמח בכפר.
דוד אמסלם: שרפנו מועצות, מכוניות.
<עבאס תיתי: הכול נפל על הכפר בענה.
דוד אמסלם: מי שרף למי?
<קריאה: מי יודע?
דוד אמסלם: לא, לא הפרסונות.
דוד אמסלם: מי לא רצה את האיחוד?
דוד אמסלם: אף אחד לא רצה?
<עבאס תיתי: כן.
<עבאס תיתי: אדוני, עכשיו יש לנו את האשכולות.
<עבאס תיתי: נושא האשכולות זה חשוב מאוד.
<עבאס תיתי: יש לנו שיתוף פעולה מלא שם.
<עבאס תיתי: עכשיו אתם מדברים על רצף טריטוריאלי.
<עבאס תיתי: גם יש - - - ויש לסאג'ור ויש לכרמיאל.
<עבאס תיתי: מבחינת הגבול, אם אנחנו לומדים בצורה הטובה ביותר, יש תועלת לזה.
<עבאס תיתי: אני בעד איחוד גדול, אבל אם עכשיו מנסים לכפות עלי לאחד דיר אל אסד ובענה אך ורק, אנחנו נגד, נגד.
<עבאס תיתי: לא יהיה בכלל.
<עבאס תיתי: מספיק מה שסבלנו מהאיחוד שהיה.
<עבאס תיתי: זה לא היה.
<עבאס תיתי: זה היה על הנייר, איחוד, ואחר כך היה רק יצור כל מיני קונפליקטים בתוך הכפרים.
<עבאס תיתי: תודה רבה.
דוד אמסלם: מה שאתה אומר בגדול, במגזר הערבי בעצם אני מבין שאתה מעלה שתי נקודות: אחד, שיש שונות בתוך האוכלוסיות וזה לא קשור עכשיו רק להתנהלות של היישוב אלא יש גם מתחים ביניהם.
דוד אמסלם: ברגע שבעצם אנחנו מעבדים אותם, אז נוצרים מתחים פנימיים ביניהם שהם בעצם מקשים על החיים.
דוד אמסלם: פעם שנייה, אני מחבר את מה שחיים אמר, שבסך הכול במגזר הערבי זה בסוציו אקונומי נמוך כמעט כולם, אז בעצם חיברת שני אנשים חולים שאחד לא יכול לעזור לשני, אז שניהם מתמוטטים.
<עבאס תיתי: אדוני, אני הייתי ככפר בענה אחרי שהיה לנו ועדה קרואה והיה לנו יתרה בחשבון שפעל עם יתרונות.
<עבאס תיתי: הביאו מג'ד אל-כרום 140 מיליון שקל ודיר אסד עם 50 מיליון שקל.
<עבאס תיתי: מה אנחנו יכולים?
<עבאס תיתי: איזו גיבנת הייתה לכפר בענה?
<עבאס תיתי: אני לא אשכח את זה בחיים, אז אני נבחרתי ב-2008.
<עבאס תיתי: כבוד מנכ"ל משרד הפנים מר מרדכי יעיד איך שהתנהלה המועצה אצלי בכפר בענה.
<עבאס תיתי: אני היום המועצה הטובה ביותר בכל האזור, למה אנחנו לקחנו את כל הדברים לידיים שלנו וברוך השם יש לנו היום מי שעומד בראש מרכז השלטון המקומי רואה את הדרך הנכונה, הנבונה, וצועקים.
דוד אמסלם: תודה עבאס.
דוד אמסלם: שביט, בבקשה.
<שביט מס: אני רוצה לנסות להיות מאוד ממוקד בחמש נקודות.
<שביט מס: אני ראש מועצת קדימה צורן.
<שביט מס: קדימה צורן אוחדה בסוף 2003.
<שביט מס: נכון להיום יש בקדימה צורן כ-22,000 תושבים.
<שביט מס: אני חושב שההתחלה, ואנחנו צריכים לשאול את עצמנו קודם כל האם נעשתה אי פעם עבודת מטה על ידי משרד הפנים בנושא של איחוד רשויות, מצד אחד.
<שביט מס: מצד שני, איך בכלל מקימים ישוב חדש או שכונה חדשה של 1,000 תושבים במועצות אזוריות.
<שביט מס: זה נכון, לצורן בעבר שהוקמה כחלק מלב השרון, ומה שאמר קודם ידידי עמיר ריטוב, זה התלונות שלנו, זה שאוחדו צורן עם קדימה, אז אכן לב השרון ויתרו על אוכלוסיית צורן שהיא מדהימה, השאירו אצלם את שטחי התעסוקה והביאו לנו ישוב למעשה ללא שום הצדקה קיום כלכלי.
<שביט מס: זה גם משרד הפנים יודע.
<שביט מס: זו שאלה אחת.
<שביט מס: נושא של העברת מקרקעין בין רשויות זה סיפור פשוט.
<שביט מס: לכאורה פשוט מעבירים את היישוב המאוחד ליישוב המתאחד, בזה פותרים לשנייה.
<שביט מס: יש סוגיה נוספת שאצלנו הסתיימה לשמחתנו הרבה בסביבות 2014, זה נושא של איחוד של חוקי עזר.
<שביט מס: שתי הרשויות שמתאחדות חייבות למעשה לאחד חוקי עזר.
<שביט מס: זה צעד פוליטי.
<שביט מס: יש בזה צעד כלכלי מאוד קשה.
<שביט מס: איך מטפלים בזה?
<שביט מס: אני לא בטוח שיש תשובה.
<שביט מס: צווי ארנונה.
<שביט מס: עד לפני כמה חודשים רשות אחת, שני צווי ארנונה, שאוחדו רק עכשיו, גם כן סוגיה.
<שביט מס: נושא הפוליטיות, איחוד קהילות.
<שביט מס: מדובר באיחוד קהילות.
<שביט מס: איחוד קהילות שבחלקן יש שוני מהותי בין האוכלוסיות, איך מאחדים אוכלוסיות.
<שביט מס: אין ספק שאיחוד רשויות מביא לשינוי פוליטי ברשות המקומית.
<שביט מס: אם היום לוקחים את צור יצחק ומעבירים אותה לשימי, אין ספק שלאלף בתי אב בצור יצחק יש השפעה מהותית על מה יקרה בבחירות הבאות בכוכב יאיר צור יגאל ולזה צריכים לתת כמובן משמעות.
<שביט מס: הנושא האחרון, בדרך כלל מה שעושים, לוקחים שכונות שהוקמו במועצות האזוריות, מעבירים אותן אלינו למועצות המקומיות או לערים, ואז כשאנחנו רוצים לפתח את היישוב אנחנו נתקלים בבעיות איפה עובר הכביש, כדי שהשכונה החדשה שאני צריך לפתח צריכה לעבור במועצה האזורית.
<שביט מס: המועצה האזורית מתנגדת, לכן אני קיבלתי שטחים, אני צריך להגדיל את היישוב ואני צריך להתווכח אחר כך עם ידידי הטוב, עמיר ריטוב במקרה הזה או בכל מקרה אחר עם אנשים אחרים.
<שביט מס: אני רק שם את הדברים מול העיניים כל הזמן כדי שידעו שעשו איחוד וידעו מראש, משרד הפנים, כי יש דוח גם אצלנו שצורן כיישוב עצמאי, אין לו זכות קיום, אז לקחו את היישוב שאין לו זכות קיום, חיברו אותו לקדימה שגם ככה הוא ישוב שמתקשה מאוד להחזיק את עצמו וייצרו ישות מאוחדת שכלכלית כושלת מבחינת אוכלוסייה מדהימה.
<שביט מס: אני אומר, זה חמש נקודות שצריכים לקחת אותן בחשבון לפני כל איחוד.
<שביט מס: הזמן לעשות איחודים בוודאי לא עכשיו.
<שביט מס: זה דורש עבודת מטה מאוד מעמיקה וחייבים בעבודת המטה הזו לקחת וללמוד מכל האיחודים שנעשו, מה נעשה טוב ומה לא נעשה טוב.
<שביט מס: בהצלחה.
דוד אמסלם: תודה, שביט.
דוד אמסלם: יוסי בכר, ראש עיריית בת ים, בבקשה.
<יוסי בכר: צהריים טובים, אני רוצה לדבר על הנושא של איחוד משלושה היבטים שנוגעים לכולם, אגב.
<יוסי בכר: אני לא נכנס לנושא של בת ים ותל אביב כי זה כבר מאחורינו, הסיפור הזה.
<יוסי בכר: אנחנו נמצאים בתוך התהליך מול השר, מול משרד הפנים.
<יוסי בכר: לבת ים נעשה עוול גדול.
<יוסי בכר: לא נכנס לשם.
<יוסי בכר: זה פתרונות שאנחנו נצטרך להביא אותם לתושבים שלנו.
<יוסי בכר: באופן עקרוני אנחנו נמצאים פה תחת הגג הזה שהוא סמל הדמוקרטיה ואנחנו אמורים להעצים את הדמוקרטיה.
<יוסי בכר: הדבר הראשון שאנחנו צריכים לעשות בכלל בחשיבה של איחוד של רשות עם רשות זה קודם כול משאל תושבים של כל הרשויות שבתוך הסיפור הזה.
<יוסי בכר: לשאול אותם.
<יוסי בכר: הם בתוך העניין.
<יוסי בכר: זו דמוקרטיה אמיתית.
<יוסי בכר: אני מניח שיש בעיית זהות.
<יוסי בכר: הרי כל האיחודים נעשים על רקע כלכלי פרופר.
<יוסי בכר: אין משהו אחר, אבל יש בעיות זהות.
<יוסי בכר: יש רשות שלא יכולה להתמודד כאחת שנבלעת בתוך רשות אחרת.
<יוסי בכר: יש פה עונש כפול לאותם תושבים.
<יוסי בכר: כל השנים הם סבלו מחוסר איזון כלכלי כי הרשות ליד, הגדר ליד באמת לקחה את כל המסחר והתעסוקה והם היו פחות או יותר עיר שינה, ובנוסף לזה הם הופכים להיות איזושהי מטלה בחצר האחורית של הרשות.
<יוסי בכר: אני נולדתי בבת ים לפני חמישים שנה, בגבול בת ים-יפו.
<יוסי בכר: בערך באותו זמן גם איחדו את יפו עם תל אביב.
<יוסי בכר: אני אומר לכם, תל אביב בחמישים שנה השתנתה בצורה טוטאלית.
<יוסי בכר: יפו, תעשו סיור, אני ממליץ לכם, נשארה בערך אותו דבר.
<יוסי בכר: אנחנו צריכים לזכור, כשאנחנו פנינו לוועדה בעקבות טענה שהיא פשוטה, היא ברורה, שאומרת שבגדר שלנו בצד הצפוני המדינה שמה את כל המבנים, את כל המוסדות, את כל המשרדים שלה, ואני אומר לכם שבתל אביב יש שני מיליון מטרים של משרדי ממשלה ומוסדות מדינה ולכולנו פה ביחד אין את זה, אז מה, נאחד את כולנו?
<יוסי בכר: היה צריך לעשות מהלך פשוט, לחלק את ההכנסות.
<יוסי בכר: גררו אותנו לנושא של איחוד.
<יוסי בכר: בת ים מובילה בחינוך בגוש דן.
<יוסי בכר: בת ים מובילה בהתחדשות עירונית, בטיפוח המרחב.
<יוסי בכר: אנחנו בכל דבר זכינו בפרס השנה.
<יוסי בכר: תראו, מעבר לזה שזה עונש לאלה שגרים ברשות, לא בודקים את ההיבטים הנכונים.
<יוסי בכר: שאלת הייעול בכלל לא נבדקה.
<יוסי בכר: בתל אביב יש כפול עובדים לאלף תושבים.
<יוסי בכר: בבת ים עשרה עובדים לאלף תושבים.
<יוסי בכר: בתל אביב מעל עשרים, אז איזה ייעול יש פה אם מחברים את בת ים עם תל אביב?
<יוסי בכר: לא חוסכים פה שום כסף.
<יוסי בכר: ההיפך, לפי הסכימה של תל אביב צריך להוסיף עוד פועלים לבת ים, שיסתובבו ברחובות.
<יוסי בכר: לא בודקים לא את שאלת הזהות, לא את שאלת ההצלחה, כי אמרנו שעם יפו זה לא הצליח, לא את שאלת הייעול.
<יוסי בכר: לאן אתם הולכים?
<יוסי בכר: הדבר הכי קל, שאיזו ועדה של עשרה אנשים שקיבלו מינוי, שיושבים, מחליטים למאות אלפי אנשים.
<יוסי בכר: זו לא דמוקרטיה.
<יוסי בכר: זה דבר ראשון.
<יוסי בכר: זה בבסיס.
<יוסי בכר: אני רואה בזמן ואני אמרתי את זה כבר בישיבה האחרונה שהייתה לנו במשרד הפנים אצל כבוד המנכ"ל.
<יוסי בכר: אמרתי שאני רואה פה התערבות פוליטית גסה בנושא הזה של האיחוד.
<יוסי בכר: לא מדברים על איחוד בכלל בתקופה כזאת.
<יוסי בכר: לא דנים על תקציבים ולא מפחיתים תקציבים או מעלים תקציבים בתקופה כזאת.
<יוסי בכר: הדבר הנכון שצריך לעשות במדינת ישראל זה צדק חלוקתי.
<יוסי בכר: במקום להעצים את תל אביב ולהחליש את ערי הלוויין, צריך לעשות משהו הפוך, לבוא ולקחת את ההכנסות של תל אביב, שהם 7,500 שקלים לתושב, רבותיי.
<יוסי בכר: בבת ים זה 2,500 שקלים.
<יוסי בכר: בחולון זה 2,900, בגבעתיים 3,500.
<יוסי בכר: כל הערים מסביב סובלות ממיעוט בתקציבים.
<יוסי בכר: לבוא, להכניס את הכול לקופה אחת.
<יוסי בכר: להעשיר את המועצה, להעשיר את ראש המועצה.
<יוסי בכר: הוא יודע מה הכי טוב לתושבים שלו.
<יוסי בכר: להכניס כמטרופולין לקופה אחת, לחלק פר תושב באותו מרחב.
<יוסי בכר: זה מה שצריך לעשות.
<יוסי בכר: אגב, זה יפתור בעיה אחרת שלא חשבנו עליה, זה הנושא של כל הבנייה וכל משבר הדיור, כי עכשיו אם אנחנו לוקחים את התושב לאחד שמניב הכנסה ולא את העסק, אז הכול מתנהל אחרת כי זה מתחלק לאותו מרחב, אז אנחנו צריכים באמת לחלק את זה פר תושב וזה צדק חלוקתי וככה צריך לנהוג במדינה דמוקרטית, ונוהגים בדיוק הפוך.
<יוסי בכר: תודה.
דוד אמסלם: אסף מינצר.
דוד אמסלם: אני אשמע אותך, אסף, את ארז ירדני, דב קהת, שלומי לנגר.
דוד אמסלם: בואו נעבור בקצרה.
דוד אמסלם: אנחנו לא נחזור על עצמנו.
דוד אמסלם: לא חייבים לדבר, אלא אם כן יש לנו משהו להוסיף.
דוד אמסלם: בבקשה, אסף.
<אסף מינצר: אני לא אחזור על הדברים מעבר לזה שאני תומך בפה מלא במה שהציג יושב ראש השלטון המקומי וגם יושב ראש הרשויות האזוריות.
<אסף מינצר: אני רק רוצה להגיד גם את התחושה שלי.
<אסף מינצר: אלקנה, ישוב בן ארבעים שנה.
<אסף מינצר: חלק מחברי הכנסת שנמצאים פה נכחו בחגיגה הגדולה.
<אסף מינצר: ישוב ותיק בעל צביון מאוד ברור, דתי לאומי.
<אסף מינצר: פתאום אנחנו נכנסים בשנת בחירות למחטף.
<אסף מינצר: אני לא רוצה להגיד את המילה מחטף פוליטי כי זה מה שהתושבים באים אלי וצועקים, למה אתה לא אומר שזה מחטף פוליטי, אבל זה כבר עניין לפוליטיקאים.
<אסף מינצר: בסוף אנחנו גם נבוכים ומבולבלים, כי פעם אחת, יש הרי ועדה גיאוגרפית שהוקמה והגענו לפתיחה החגיגית שלה, והשאלה הראשונה שנשאלה אצל כבוד המנכ"ל שהוא באמת חבר טוב, מה הרלוונטיות עכשיו לפתיחת הוועדה הגיאוגרפית אם עכשיו אנחנו בשנת בחירות?
<אסף מינצר: והתשובה הייתה, אתם צודקים, כבר נגמר חלון הזמן, נסגר, ואנחנו נאחד רק במקומות שתהיה בהן הסכמה.
<אסף מינצר: הקימו ועדות גיאוגרפיות, ועדה גיאוגרפית שקשורה ליהודה ושומרון וירושלים-שפלה.
<אסף מינצר: בכלל לא היה לה מנדט את אלקנה או בכלל את האזור בפנים.
<אסף מינצר: אחר כך פתאום גילינו בעיתון שיש איזשהו פרסום לנושא הזה שאלקנה, רוצים לאחד אותה.
<אסף מינצר: דיברתי עם כבוד המנכ"ל.
<אסף מינצר: הוא אמר לי, אני מבין שאתה מסכים.
<אסף מינצר: אמרתי לו, ממש לא, אנחנו מתנגדים.
<אסף מינצר: אמר, תכתוב לי.
<אסף מינצר: כתבתי, ושבועיים אחר כך אנחנו רואים בפרסום חדש של משרד הפנים שאלקנה מחוץ למנדט הוועדה.
<אסף מינצר: שמחתי, זה בעקבות המכתב, הכול בסדר.
<אסף מינצר: שבועיים אחר כך פרסום נוסף, אלקנה בפנים, אז אנחנו רואים, יש פה בלבול ויש פה מחטף.
<אסף מינצר: אחר כך כשאני מגיע גם לוועדות עצמן, אתה רואה שאתה מגיע לוועדה שבאמת לא רוצה לשמוע אותך, לא מעניין אותה לקבל שום נתונים.
<אסף מינצר: הגיעה גם נציגת השלטון המקומי שנמצאת פה, דנה.
<אסף מינצר: היא גם אמרה את אותה עמדה שחיים הציג.
<אסף מינצר: אתה רואה שפשוט לא מעניין לשמוע שום דבר.
<אסף מינצר: הבאנו את רואה החשבון אופיר בוחניק עם רשימה של מסמכים שאפילו שתי חברות הכי פשוטות בעולם רוצות לקבל ביניהן לפני שהן מתמזגות, כמו למשל רשימת השעבודים, רשימת ההלוואות, לדעת איזה עול כלכלי אנחנו אמורים לקחת על עצמנו.
<אסף מינצר: אומרת יושב ראש הוועדה, תחפשו בגוגל, תחפשו במסמכים, אני לא אתן לכם כלום, אני צריכה לקבל החלטה.
<אסף מינצר: אמרו לי שעד סוף החודש אני צריכה לקבל החלטה.
<אסף מינצר: גם רואה החשבון שלקחנו, שהוא מהמומחים בשלטון המקומי, גם עורכי הדין עומדים נבוכים.
<אסף מינצר: אנחנו גם מסתכלים שאפילו משרד הפנים עצמו בתוך הוועדה הולך נגד ההמלצות שהוא נותן לעצמו, למה?
<אסף מינצר: כי אנחנו ביהודה ושומרון.
<אסף מינצר: אני בכוונה רוצה לפתוח איזשהו חלון קטן.
<אסף מינצר: יהודה ושומרון, הסמכות היא לא בידי משרד הפנים, הסמכות היא בידי אלוף הפיקוד.
<אסף מינצר: פנה האלוף, מתאם הפעולות בשטחים, לשר הפנים ומבקש ממנו לא להקים שום ועדה בכלל לאיחוד רשויות באזור שלנו.
<אסף מינצר: משרד הפנים שהוא לא הגוף השלטוני, הוא הולך נגד ההמלצה שלו.
<אסף מינצר: יש את מנהל המחוז במשרד הפנים.
<אסף מינצר: מנהל המחוז במשרד הפנים אומר כמה וכמה דברים.
<אסף מינצר: הוא כותב ליושב ראש הוועדה ואומר לה, דעי לך, גבירתי, אני בכוונה אקח את זה עכשיו בקיצוניות.
<אסף מינצר: המסמכים שמבקשים עורכי הדין ורואי החשבון של אלקנה זה לא לחפש בגוגל.
<אסף מינצר: את חייבת לאפשר להם להביא את המסמכים הללו כדי לקבל את ההחלטה.
<אסף מינצר: מעבר לזה אני חייב להגיד עוד דבר מאוד משמעותי על יהודה ושומרון.
<אסף מינצר: אותו סעיף 9/ב שמאפשר חלוקת הכנסות בין רשויות, מה שברור, שאם יש איחוד, אנחנו צריכים למזג הכנסות ולמזג הוצאות.
<אסף מינצר: אותו סעיף לא חל ביהודה ושומרון ולכן מה המשמעות?
<אסף מינצר: המשמעות היא שאם יש שני ישובים של מועצה אזורית שומרון שכנראה מועצה אזורית שומרון רוצה להיפתר במרכאות או לא במרכאות והם באים ערומים כי אין להם הכנסות בכלל למעט ארנונה, אז הכוונה היא שהם יוסיפו אותם לרשות המאוחדת, לא משנה אם זה יהיה אלקנה או אורנית במקרה הזה, אבל בגלל שאין אפשרות לחלוקת הכנסות ואומר הממונה על המחוז במשרד הפנים רק בסוף שבוע שעבר, כותב ליושב ראש הוועדה, דעי לך שאני לא אוכל אפילו אצל אלוף הפיקוד להחיל את זה עוד לפני הבחירות.
<אסף מינצר: אומר הממונה על המחוז במשרד הפנים, זו שנת בחירות, אני מבקש ממך לדחות את דיוני הוועדה עד לאחר מועד הבחירות.
<אסף מינצר: הדבר האחרון שהוא אומר זה שבכלל כל הסמכות של איחודי רשויות זו בכלל סמכות אלוף הפיקוד ובכלל לא בסמכות של משרד הפנים.
<אסף מינצר: הוא אמור בכלל ליזום את הדבר הזה ולא משרד הפנים אמור ליזום את זה ולכן הוא מבקש לדחות את כל הדיונים של האיחוד עד אחרי הבחירות לרשויות המקומיות.
<אסף מינצר: אני אגיד רק שתי נקודות אחרונות.
<אסף מינצר: דיברו פה, וחיים אמר את הדברים בצורה מאוד ברורה.
<אסף מינצר: הצביון של תושבי אלקנה הוא לא הצביון של תושבי אורנית וכמה שינסו לכופף את הדבר הזה, זה לא יוכל לקרות.
<אסף מינצר: האמת, צריך רק לחשוב, במקום שאלקנה שמתנהל יפה, שהוא לא בגירעון, שהוא מסייע בשנים האחרונות באיזון תקציבי ואפילו בעודף וקיבל פרסים ממשרד הפנים, וכאשר אתה הופך להיות ממאה אחוז שליטה במה שקורה אצלך לעשרים אחוז בעוגה הגדולה הזאת שרוצים לכפות עלינו, אני לא אדבר על מבני ציבור שיצטרכו לממן תושבי אלקנה לתושבי הרשויות השכנות.
<אסף מינצר: בסוף, המילה הראשונה והאחרונה שלי היא מחטף.
<אסף מינצר: צריך לעצור את זה, צריך לבדוק את זה.
<אסף מינצר: זה לא דבר שהוא מה בכך.
<אסף מינצר: תודה רבה.